|  |  |  |
| --- | --- | --- |
|  |  |  |
| **“ΠΡΑΚΤΙΚΗ AΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ AK. ΕΤΩΝ 2022-2023 & 2023-2024”** |
| **ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ** |
| **Επιστημονικά Υπεύθυνος:** | *Ιωάννης Μαναριώτης*  |
| **Email:** | *idman@upatras.gr* |  |
|  |  | **14/05/2024** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2023-2024**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2022-2023 & 2023-2024» με κωδικό MIS 6004520, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού 40 φοιτητές και φοιτήτριες που βρίσκονται στο 9ο εξάμηνο σπουδών και πάνω, θα έχουν τη δυνατότητα να εργαστούν με πλήρες ωράριο και υποχρεώσεις, σε Ιδιωτικούς ή Δημόσιους Φορείς Απασχόλησης σε πανελλήνια κλίμακα σε θέσεις σχετικές με *το αντικείμενο του Πολιτικού Μηχανικού* σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε *3***συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01/07/2024 |
| **Ημερομηνία λήξης περιόδου Πρακτικής Άσκησης:** | 30/09/2024 |

Προβλέπεται μηνιαία αμοιβή 280€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν πρακτική άσκηση σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **14/05/2024 έως 28/05/2024 και ώρα 12:00 μ.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Πολιτικών Μηχανικών αποτελείται από τους κάτωθι:

1. Ιωάννης Μαναριώτης, Καθηγητής (Πρόεδρος),

**2.** Πολυχρόνης Οικονόμου (Γραμματέας), Αναπλ. Καθηγητής,

**3.** Παναγιώτης Πελέκης (Επίκ. Καθηγητής (Μέλος).

Αναπληρωματικά Μέλη:

**1.** Μανόλης Σφακιανάκης, Επίκ. Καθηγητής (Πρόεδρος),

**2.** Αγγελική Περδίου, Επίκ. Καθηγήτρια (Γραμματέας),

**3.** Ευγενία Πετροπούλου, Αναπλ. Καθηγήτρια (Μέλος).

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **14-05-2024** | Δημοσιοποίηση ανακοίνωσης |
| **28-05-2024, ώρα 12:00 μ.μ.** | Λήξη προθεσμίας υποβολής αίτησης συμμετοχής |
| **03-06-2024** | Δημοσιοποίηση των προσωρινά επιλεχθέντων υποψηφίων φοιτητριών/ών |
| **04 έως 10-06-2024**  | Υποβολή ενστάσεων |
| **11-06-2024**  | Ανακοίνωση οριστικών αποτελεσμάτων |
| **01-07-2024** | Έναρξη Περιόδου Προγράμματος Πρακτικής Άσκησης |
| **30-09-2023** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (civil@upatras.gr) και θέμα «Αίτηση για την Πρακτική Άσκηση»:

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ\_ΤΕΥ\_Πρακτική\_2023\_2024.pdf» στην ιστοσελίδα του Τμήματος: [*https://www.civil.upatras.gr/index.php/praktikh/*](https://www.civil.upatras.gr/index.php/praktikh/%20)
2. **Πιστοποιητικό Αναλυτικής Βαθμολογίας**

**ΚΡΙΤΗΡΙΑ ΕΠΙΛΟΓΗΣ**

H επιλογή των υποψηφίων γίνεται με μοριοδότηση ακολουθώντας τον αλγόριθμο:

**10-0.3 x Εξάμηνο Φοίτησης-0.2 x Αριθμός οφειλόμενων μαθημάτων μέχρι απονομή διπλώματος+0.50 x ΜΟ Βαθμολογίας**

Διευκρινίζεται ότι στον αριθμό των οφειλόμενων μαθημάτων δεν περιλαμβάνονται τα μαθήματα που δεν έχουν ακόμα εξεταστεί.

Σε περίπτωση που δηλωθούν αναληθή στοιχεία, η υποψήφια φοιτήτρια ή ο υποψήφιος φοιτητής αποκλείεται από την επιλογή.

Μετά την ανακοίνωση της κατάταξης των ενδιαφερόμενων, ενστάσεις υποβάλλονται στην Επιτροπή Ερευνών.

Σε περίπτωση ισοβαθμίας επιλέγεται ο φοιτητής με το μεγαλύτερο ΜΟ βαθμολογίας.

Σε περίπτωση φοιτητών που ανήκουν στην κατηγορία ΑΜΕΑ ο συνολικός αριθμός των μορίων που συγκεντρώνουν θα προσαυξάνεται κατά 15%.

**Υποβολή Ενστάσεων:**

Οι ενστάσεις υποβάλλονται μέσα σε διάστημα 5 ημερών από την επομένη της ανάρτησης των προσωρινών αποτελεσμάτων (στο https://praktiki.upatras.gr και ηλεκτρονικά στη Γραμματεία του Τμήματος (civil@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων του Ειδικού Λογαριασμού Κονδυλίων Έρευνας (ΕΛΚΕ).

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: [https://www.civil.upatras.gr/index.php/praktikh](https://www.civil.upatras.gr/index.php/praktikh/)
* και θα τοιχοκολληθεί στη Γραμματεία του Τμήματος

**O Επιστημονικά Υπεύθυνoς της Πρακτικής Άσκησης**του Τμήματος Πολιτικών Μηχανικών

Ιωάννης Δ. Μαναριώτης

Καθηγητής